SPRÁVA ZO ZAHRANIČNEJ PRACOVNEJ CESTY 
(71/2015, 84/2015)
1.  Účastník ZPC:
Pavol Sabela, Bc. 
Centrum vedecko-technických informácií SR, 
Styčná kancelária SR pre výskum a vývoj (SLORD), 
Odborný pracovník, 
Jazyk: anglický

2.  Zahraničná pracovná cesta:
Belgické kráľovstvo, Brusel,
4.3.2015-31.3.2015 (prerušená v termíne 18. 3. 2015, 19:25 – 22. 3. 2015, 19:50),
Styčná kancelária SR pre výskum a vývoj

3.  Rámcový program pobytu:
Pracovná náplň mojej marcovej pracovnej cesty bola organizovaná v súlade so štatútom našej styčnej kancelárie a jej plánu činnosti pre rok 2015. V nasledujúcej časti správy sú uvedené niektoré významnejšie aktivity, na ktorých som sa zúčastnil. Celkový prehľad činnosti je potom uvedený v tabuľkovej forme v časti 4 tejto správy.
 
3.1	Podpora zapájania sa do medzinárodných projektov a pri ich implementácii
V rámci konzultácie a informačnej podpory poskytovanej pre projekty Horizontu 2020  som sa predovšetkým venoval oblastiam  SME Instrumentu, energetike a podpore podnikov, ktoré presahujú rámec SME.
Podpora veľkých podnikov bola sústredená najmä na ich možné zapájanie sa nového programu Fast Track to Innovation. O tento program prejavili záujem predovšetkým subjekty z oblasti železničnej dopravy. Rovnako na základe informácií, ktoré ma naša kancelária k dispozícii je možné predpokladať, že tieto projekty budú zaujímavé aj pre spoločnosti z oblasti obrany, prípadne z oblastí, kde sa prenášajú poznatky a riešenia z obranného priemyslu do civilnej sféry. Tu sa ako perspektívna javí spolupráca aj so Stálym zastúpením SR pri NATO.
V rámci podpory SME Instrumentu som sa ako prednášateľ zúčastnil konferencie, ktorú pre slovenské SME organizovala naša kancelária spoločne s agentúrou SARIO. Aj vďaka kolegom z NCP p. Petrášovej a p. Filusa sa nám podarilo zaujímavou formou informovať o možnom zapojení sa do projektov H2020 pre malé a stredné firmy. Výstup z tejto konferencie vrátane prezentácií bol spracovaný a zverejnený na web stránke SLORD-u. Následne som v priebehu mesiaca pomáhal usmerňovať záujemcov o projekty SME Inštrumentu, ktorí sa ja na základe tejto konferencie na nás obrátili. 
V oblasti energetiky som spolupracoval najmä s našimi kolegami zo SZ SR pri EÚ v Bruseli. Témou našich stretnutí bol najmä energetický SET plán a možnosti podpory slovenských aktivít našou styčnou kanceláriou.
V rámci našej informačnej podpory programu COST som vystupoval na konferencii venovanej programu COST, ktorú som moderoval. Tu sa mi podarilo prediskutovať možné zapojenie CVTI do projektov, ktoré v rámci COST programu plánuje spoločnosť Tatravagónka a.s. Ako zaujímavé sú pre uvedenú spoločnosť najmä skúsenosti CVTI z oblasti transferu technológií. 
Komunikácia s našimi partnermi a ďalšími záujemcami prebiehala formou osobných stretnutí, telefonicky a tiež prostredníctvom skype konferencií. 

3.2	Organizácia konferencií
V marci som sa za našu kanceláriu podieľal na príprave nasledujúcich konferencií:
•	konferencia V4S – Visegrad 4 for secure data. Toto podujatie je plánované na koniec mája tohto roka a jej spoluorganizátormi sú styčné kancelárie v Bruseli z krajín V4 a tiež Stále zastúpenie SR pri EÚ,
•	príprava konferencie venovanej SME Instrumentu pre slovenské SME spoločnosti a prezentácia na tejto konferencii, ktorá sa konala 19.3.2015 v priestoroch agentúry SARIO; ďalšie informácie sú uvedené na našich stránkach:
http://slord.sk/sk/podujatia-slord/informacny-den-pre-male-a-stredne-podniky-organizovany-s-agenturou-sario.html?page_id=2063, 
•	konferencia zameraná na projekt COST a na spôsob, ako sa naše subjekty môžu uchádzať o čerpanie podpory v rámci tohto programu; podujatie sa konalo 20.3.2015; podrobnejšie informácie sú uvedené na našich stránkach:
http://slord.sk/sk/podujatia-slord/cost-info-day.html?page_id=2019. 

3.3 Administratívne a organizačné činnosti
Tieto činnosti v popisovanom mesiaci zahŕňali najmä na dve oblasti: úpravu funkcionality web stránok našej kancelárie a prípravu sťahovania kancelárie do nových priestorov.
Pokračujúca podpora dotvárania funkcionality našich webových stránok spoločne s  kolegami z Bratislavy bola zameraná najmä na úpravu funkcionality pre lepšie manažovanie  registrovaných ľudí na stránkach www.slord.sk. Tiež sme v rámci zmien stránok upravili funkcionalitu generovania newslettrov, ktoré sú teraz generované automaticky.
Príprava sťahovania a úprava nových priestorov prebehla spoločne so SZ SR pri EÚ, kde sme mali dočasne umiestnený nábytok a naše kancelárske vybavenie. V rámci zariaďovania nových priestorov som okrem iného následne zabezpečil aj fyzické pripojenie kancelárie na internet, ako aj nastavenie a prepojenie sieťových prípojok v oboch nových kanceláriách. Schému vzájomného prepojenia, ktoré som vytvoril, som následne zakreslil v pláne, ktorý je uložený v našej kancelárii.

4.	Stručný priebeh rokovaní, resp.  študijného pobytu:
Absolvované aktivity, ktorých som sa v rámci pracovnej cesty zúčastnil a o ktorých nie sú uvedené podrobnejšie údaje v predchádzajúcej časti správy, sú uvedené v dvoch nasledujúcich tabuľkách. Informácie z týchto aktivít, ktoré sú relevantné pre našich partnerov sú prístupné prostredníctvom webových stránok kancelárie.

Konferencie, semináre, workshopy, podujatia
Marec 2015	
Dátum	Čas	Miesto	Účastník (SLORD)	Účastníci	Podujatie	
5.3.2015	10:00-16:00	Borschette	Pavol Sabela	EK, zástupcovia ČK	Programový  výbor ICT	
11.3.2015	10:00-12:00	Borschette	Pavol Sabela	EK, zástupcovia ČK	Programový  výbor Secure Societies	
12.3.2015	15:00-17:30	CZELO	Pavol Sabela	CZELO partneri, Zástupcovia projektu UnivSEM	Predstavenie výsledkov projektu FP7 UnivSEM	
17.3.2015	9:00-18:00	Hotel Renaissance,  Brussels	Pavol Sabela	EK, Philips Group Innovation, zástupcovia európskych technických univerzít, EU Patent Office	Innovation in a European Digital Single Market – The Role of Patents	
25.3.2015	17:00-18:00	CZELO, Brusel	Pavol Sabela, Terézia Lesayová	CZELO, partneri zo styčných kancelárií IGLO	Rozlúčkové stretnutie		

Stretnutia
Marec 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
5.3.2015	9:00-10:00	CZELO	Daniel Straka; Pavol Sabela	CZELO, Polsca, HunOR	V4 konferencia k Cyber security	Zameranie konferencie
Účastníci
Návrh programu	
5.3.2015	16:30-17:30	Place Luxembourg, Brusel	Daniel Straka; Pavol Sabela	Evelyn Smith (Enterprise Ireland)	Nastavenie podpory H2020 s dôrazom na SME v Írsku	Podpora účasti v H2020
Podpora SME
Spolupráca medzi aktérmi	
18.3.2015	13:00-14:00	DG AGRI	Pavol Sabela	Pavol Juhas (EK)	Spolupráca styčnej kancelárie s DG AGRI 	Podpora spolupráce pri sledovaní projektov v gescii DG AGRI, kontakty na SK subjekty pre spoluprácu	
18.3.2015	16:00-17:00	Charleroi	Pavol Sabela	prof. Anetta Čaplánová, EU BA	Podpora EU BA v projektoch H2020	Hľadanie partnerov pre výzvy INNO 2015	
24.3.2015	13:00-14:30	Brusel	Pavol Sabela, 	Iveta Hermanovská	Pracovné stretnutie v rámci H2020	Výmena informácii v rámci pracovnej agendy	
25.3.2015	10:00-11:00	CZELO	Daniel Straka; Pavol Sabela	CZELO, Polsca, HunOR	V4 konferencia k Cyber security	Zameranie konferencie
Účastníci
Návrh programu	
26.3.2015	13:00-15:00	Rada EU, Brusel	Pavol Sabela	Martin Pytorák, MH SR, Stále zastúpenie SR pri EÚ	Pracovné stretnutie k činnosti  SR v SET pláne	Výmena informácii o aktuálnych úlohách SR v rámci SET plánu EK.
Podpora spolupráce MŠ a MH na aktivitách SET planu v Bruseli. 	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
Medzi najdôležitejšie úlohy v jednotlivých oblastiach patria:
•	Potreba pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Tieto budú zverejňované na webe SLORD. Tieto informácie budú tiež pravidelne posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať informácie o možnostiach pre zapojenie sa do projektov cielene, a to podľa indikovaného záujmu zaregistrovaných výskumníkov. 
•	Podpora kvalitného networkingu, napr. v rámci podujatia, ktoré budeme organizovať pri príležitosti presťahovania sa do nových priestoroch. V budove má svoje sídlo niekoľko regiónov, 2 styčné kancelárie a ďalšie záujmové združenia (napr. ERRIN).
•	Poskytovanie pomoci a podpory pri riešení problémov vyskytujúcich sa v projektoch, ako aj pri procese, ktorý vedie k podpisu zmlúv.
•	Vzhľadom na pozitívne ohlasy účastníkov COST Info Day, ktorý sa konal 20. marca 2015 v Bratislave, plánujeme pokračovať v informovaní a podpore slovenských účastníkov aj v tomto programe. 
•	Pokračovanie v podpore subjektov zo Slovenska pri zapájaní sa do výziev SME Instrument, pričom z pohľadu efektívnosti je potrebné zvýšiť záujem o podávanie projektov pre fázu 2. 
•	Bude mimoriadne dôležité naďalej monitorovať a vyhodnocovať vývoj politík EÚ, a to najmä s dôrazom na prípravu nového WP 2016-17. Toto si bude vyžadovať aktívnu spoluprácu s relevantnými národnými delegátmi a Ministerstvom školstva, vedy, výskumu a športu SR. 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na internetových stránkach. Je potrebné ďalej pokračovať v poskytovaní kvalitných informácií slovenským záujemcom o možnostiach pre zapojenie sa do výziev v rámci programu Horizont 2020, ako aj ostatných programov podporujúcich výskumné a inovačné aktivity na európskej úrovni. 
SLORD je aktuálne v procese prípravy viacerých podujatí, za ktoré z mne pridelených oblastí spomeniem najmä konferenciu V4 zameranú na Secure Data. 

6.   Prehľad prinesenej dokumentácie a miesto jej uloženia
Vypracované a získané dokumenty z mojej pracovnej cesty sú uložené a sprístupnené v rámci web stránok slord.sk, a priebežne sú zverejňované prostredníctvom týchto stránok. Publikácie a dokumenty z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií

Súhlasím so zverejnením správy na internete
Áno

Správu vypracoval: Pavol Sabela                           
Dátum: 10. apríla 2015
								
Správu schválil:  prof. RNDr. Ján TURŇA, CSc., generálny riaditeľ  ......................................